Motî:forbate - Wikipedia

# Motî:forbate

### Èn årtike di Wikipedia.

forbate (codjowaedje)

I. [v.c.]

1. dire waeraxhmint li contråve d' èn ôte. On dit eto: contrubate. F. contredire.

2. dire avou assurance, voleur di tote foice. Il a forbatou k' i vénreut. Les drudes et sacwants martchands savént scrire li gålwès en alfabet grek; ça n' vout nén dire k' i cnoxhént l' lingaedje grek, come sacwants ont forbatou. F. affirmer, prétendre absolument.

II. [v.s.c.]

1 cåzer tot dnant mwints astocas (årgumints), responde tot djhant l' contråve di l' ôte. Li cinsî et l' curé arivèt eshonne a l' ouxh do paradis; et i forbatèt po sawè li ké des deus k' a fwait li pus d' bén po les djins (L. Mahin). Esmayel n' a nén oizou forbate, mins i nd aveut gros sol petote (L. Mahin). On dit eto: sorbate. F. argumenter, rétorquer.

2. sorbate (diner on pus hôt pris) dins ene håsse. F. offrir plus.

III. si forbate: si cwerler, dire onk li contråve di l' ôte. I s' ont margayî ene eure å long, et i n' vos sårént dire so cwè çk' i s' ont forbatou (L. Mahin). F. se quereller, se chamailler, se disputer.

Etimolodjeye: viebe "bate", betchete for-.

- Dipus d' racsegnes sol sorbataedje dins les håsses (vintes)

Prin del pådje «http://wa.wikipedia.org../../../f/o/r/Mot%C3%AE%7Eforbate.html»

##### Views

- Årtike
- Copene
- Modêye d' asteure

##### Cweri